Tô-lùn-tô (多倫多, Yîn-ngî: Toronto) he Kâ-nâ-thai Ontario-sén ke sú-fú, chhô-lo̍k chhai Ontario-fù sî-pet ngan ke Nàm Ontario thi-khî. Kîn-kí 2012-ngièn chhit-ngie̍t ke Kâ-nâ-thai ngìn-khiéu phû-chhà, Tô-lùn-tô-sṳ ngìn-khiéu tha̍t-tó 2,790,060-ngìn, vi Kâ-nâ-thai chui-thai sàng-sṳ, chhêu-ye̍t Chi-kâ-kô sṳ̀n-vì Pet-Mî thi-si thai sàng-sṳ. Tô-lùn-tô-sṳ he Thai Tô-lùn-tô Thi-khî ke sîm-chhong thi-khî, ya-he Ontario-sén nàm-phu ngìn-khiéu chhiû-me̍t-khî (chhṳ̂n-cho ""Kîm Mâ-thài Thî-khî"") ke yit-phu-fun. Sàng-sṳ khî yû 5,132,794-chak kî-mìn. Chhai 2011-ngièn ngìn-khiéu phû-chhà chûng, Toronto ngìn-khiéu phû-chhà-khî yû 5,583,064-chak kî-mìn, yì fu̍k-koi fam-vì pí-káu kóng ke Thai Tô-lùn-tô Thi-khî chet yû 6,054,191-miàng kî-mìn. Chok-vi Kâ-nâ-thai ke kîn-chi chûng-sîm, Tô-lùn-tô he yit-ke Sṳ-kie-kip Sàng-sṳ, ya-he sṳ-kie-sông chui-thai ke kîm-yùng chûng-sîm chṳ̂-yit. Tô-lùn-tô chhai kîn-chi sông ke liâng-siên thi-vi chhai-yî kîm-yùng, sông-ngia̍p fu̍k-vu, thien-sin, yî-hòng, kâu-thûng yun-sû, mòi-thí, ngi-su̍t, thien-yáng, thien-sṳ chṳ-chok, chhut-pán, ngiôn-thí, yî-yo̍k ngiên-kiu, kau-yuk, lî-yù, thí-yuk tén sán-ngia̍p. Tô-lùn-tô chṳn-khèn kâu-yi-só he sṳ-kie thi-chhit thai kâu-yi-só, chúng-phu sat-chhai sṳ-nui, yû tô-su Kâ-nâ-thai kûng-sṳ̂ chhai Tô-lùn-tô sông-sṳ. Tô-lùn-tô ke koet-chi-sin ngìn-khiéu thí-hien chhut kì he chhièn-vông Kâ-nâ-thai yì-mìn ke chhung-yeu lo̍k-kiok tiám. Tô-lùn-tô tông-thi ke fà-khièu khi̍p fà-yí ngìn-khiéu tha̍t-tó si-sṳ̍p-van.

Fap-lò Khiùn-tó (Fap-lò-ngî: Føroyar, Tan-ma̍k-ngî: Færøerne, Yîn-ngî: Faroe) he Pet-Êu koet-kâ Tan-ma̍k ke hói-ngoi chhṳ-chhṳ Liâng-thi. Thi-lî vi-tsì kie fû Nò-vî hói fò pet Thai-sî-yòng chûng-kiên, chhú-yî Nò-vî to Pên-tó chṳ̂-kiên khî-lì yit pan ke vi-tsì. Fap-lò Khiùn-tó liu̍k-thi-mien-chit 1,399 phìn-fông kûng-lî, yù 17 ke yû ngìn tó fò ngiâ-kòn ke mò ngìn tó chû-sṳ̀n, kî-mìn khiung 46,662 ngìn (2004 chûng khì kû-kie), kî-mìn tô vì sṳ̂-khâm-tit-na̍p-vì-â ngìn heu-thoi, Kî-tuk-kau Lu-tet kau-phai ke sṳ̀n-yèn, kôn-fông ngî-ngièn vì Fap-lò-ngî fò Tan-ma̍k-ngî.

Kantō Thi-fông (Ngit-pún-ngî: 関東地方 (Kôan-tûng Thi-fông)/ かんとうちほう, Kantō-chihō) he Ngit-pún Honshū chûng-phu hiong Thai-phìn-yòng ke yit-ke thi-khî, yù Ibaraki-yen, Tochigi-yen, Gunma-yen, Saitama-yen, Chiba-yen, Tûng-kîn-tû, Kanagawa-yen só kèu-sṳ̀n. Khì yî sú-tû Tûng-kîn vì chûng-sîm, vì Ngit-pún ngìn-khiéu chui me̍t-si̍p ke thi-khî, chhêu-ko sâm-fûn-chṳ̂-yit ke Ngit-pún ngìn-khiéu kî-chhu.

Lùng-chhông-yen (隆昌縣) he Chûng-koet Si-chhôn‎-sén Nui-kông-sṳ só kón-hot ke yen. Chúng mien-chit 792 phìn-fông kûng-lî, 2002-ngièn ngìn-khiéu 76-van ngìn.

Maidenhead he Yîn-koet Tûng-nàm Yîn-kak-làn Khî-vet Berkshire khiùn Windsor lâu Maidenhead ke sàng-chṳ́n, khî-lì Lùn-tûn yok 41.4 kûng-lî, chúng ngìn-khiéu 78,000 (2001-ngièn).

Artieda vi-yî Sî-pân-ngà Aragon Chhṳ-chhṳ-khî Zaragoza-sén ke yit-ke sṳ-chṳ́n. Chúng mien-chit 13 phìn-fông kûng-lî, chúng ngìn-khiéu yok 107-ngìn (2004-ngièn thúng-kie).

Mô-fap Khì-yèn(Tangled) he 2010-ngièn Walt Disney Animation Studios chè-chok, Bí-kok Nathan Greno khi̍p Byron Howard phah ê thûng-fa thien-yáng.